Laskem vaid silme eest läbi lasteteatri viimased aastad ja sõelugem neist eredamaid näitlejasaavutusi. Kas pole need mitte Sven Antsoni ja Kalev Kudu osatäitmised Becketti «Lõppmängus», Anu Anderi, Taago Tubina ja Sven Antsoni rollid Mrozheki «Suvepäevas» ja enamik rolle Ionesco-mängus «Tulevik on munades»? - jah, kõik «täiskasvanud» lugude tööd. (Vahemärkusena: täiesti omaette lasteteatri näiteseltskonnas asetaksin Anne Maasiku, kelle vankumatut isikupära ei suuda laval miski varjutada.)